Celtic F.C.

Celtic Fitbaw Club (soondit  or  in Glesga Scots) is a Scots club that competes in the Scots Professional Fitbaw League, the heichest form o competition in Scotland. The club is based in the east end o the city o Glesga.

The club is offeecially bynamed the Hoops. The team pley aw thir hame games at Celtic Park (kent as Paradise or Pairkheid), the maistmuckle fitbaw grund in Scotland, an the secont maistmuckle club in the Unitit Kinrick. Celtic Park attracts 57 tae 60 thoosant fowk tae hame games an means that Celtic is juist secont tae Manchester United in terms o average attendance records in British fitbaw.

Alang wi thir rivals, Rangers F.C., Celtic haes been in amang Scots fitbaw fur ower a hunner yeir as pairt o the Auld Firm, makin it wan o the auldest, maist weel-kent an fiercest rivalries in sport. The club haes traditionally been identified wi the Erse-Catholic fowk o Glesga. Celtic's hame kit is green an white hooped taps, white shorts an white hose.

In 1967, the club wis the first British team tae win the European Cup that haed anely been won bi Italian, Portuguese an Spanish clubs aforehaund. Afore Celtic's historic win, nae ither club in the hale o Northern Europe haed won the European tournament.
Whit's mair, Celtic remains the anely Scots club that's iver gone tae the final, an is the anely club that's iver won the trophy wi a team o hame-grewn talent; aa the players in the side wur Scots, an born athin 30 mile o Celtic Park in Glesga. Celtic, wance mare, went tae the European Cup final in 1970, juist tae be defeatit by Feyenoord efter extra time.

In 2003 Martin O'Neill led the team tae the UEFA cup final in Seville whaur thay wur beat 3-2 by F.C. Porto, wance mair, efter extra time. The bidin myndin o the final wis the green an white invasion o Seville. Ower 80,000 fans wur thocht tae hae been there in total includin flichts tae ither Spainish an Portuguese airports an fans that wis incorporatin their simmer holidays alang wi the trip. Ither fans even drove fae Glesga tae Seville. Owin tae the guid naitur o baith Celtic fans an the locals, strang friendships cam aboot, an Celtic's fans wur honoured wi the 2003 Fair Play Awairds fae baith the UEFA an the FIFA.

Celtic hae a guid friendship wi monies a team athort the hale warld. Juist a haundful o the ithers that Celtic haes fund friendship wi ower the yeirs is St. Pauli, Liverpool, Villarreal, Sevilla, Real Betis an Dinamo Zagreb. Owin tae aw the friendships Celtic haev, monie fowk follae Celtic whan thay pley awa in Europe. Fowk fae countries lik Germany an Croatia are aften seen aboot Celtic fans in Europe an are weel-kent an respectit.

Formation

Celtic Football Club wis foondit at a meetin in St. Mary's Roman Catholic Kirk haw on East Rose Street (nou Forbes Street), Calton, Glesga, bi an Erse Marist monk cried Brother Walfrid on 6 November, 1887.

The chairity establisht bi Brither Walfrid wis cried The Poor Childer's Dinner Table. Walfrid's ettle tae estaiblish the club as a wey fund raisin funds wis, tae the maist pairt, inspirt bi the ensaumple o Hibernian F.C. that wis foondit bi immigrant Erse fowk a few yeir afore in Embra.

On the 28t o Mey 1888, Celtic pleyed thair first offeicial gemme agin the Rangers an won 5-2 in whit wis descrievit as a "freendly encoonter". Celtic haed 8 'Guest' pleyers frae Hibernian pleyin that day.

The Auld Firm an sectarianism
Celtic haes aye haed a historic association wi the fowk o Ireland an the Catholic Kirk."What is being asserted is two identities: Rangers and Celtic. There are other boundaries: Protestant and Catholic / Unionist and Republican / Conservative and Socialist...." As an ootcome, the club an its supporters haes been embrylt in maiters adae wi sectarianism, alang wi Rangers. At its warst sectarianism haes manifestit itsel in support for paramilitaries in Norlin Airlan (the IRA an UVF) an sectarian violence; the reproduction o cultural prejuidices; an a perceivit anti-Celtic agenda, that some fans believes tae be a pairt o a mair muckle anti-Catholic bias in Scotland (see Erse-Scots).

Sectarianism is a muckle issue, ruitit in social, cultural, historical  an religious circumstances.  Ne'ertheless, baith Celtic an the Reengers accept that thay hae a problem wi sectarianism. Baith sides o the Auld Firm admeets that a pairt o thair supporters haes been, an conteenas tae be, guilty o haudin sectarian beliefs an cultural intolerance gaun.

In recent times baith Celtic an the Rangers haes taen meisurs tae fecht sectarianism. Warkin alangside the Scots Pairlament, kirk groups an communities, the Auld Firm haes clampit doun on sectarian sangs, inflammatory banner-wavin, an fascist supporters, uisin mair muckle levels o policin an surveillance. In 1996, for instance, Celtic stairtit thair Bhoys Agin Bigotry campaign, later follaed bi Youth Agin Bigotry tae "educate the young on haein ... respect for aw aspects o the community - aw races, aw colours, aw creeds", accordin tae the then chief executive Ian McLeod.

 Celtic an the media 
Celtic hae aye ettelt tae engage direct wi the fans an bypass the tradeitional media ootlats as a wey o gettin mair accurate information tae the ootside warld aboot the inner warkins o the club.

Whan Jock Stein wis Celtic manager, he stairtit a trend in British fitbaw that becam kent as the "tracksuit manager", whaur he traint in public wi the pleyin staff an hostit media/press conferences.

In 1965 Celtic publisht the The Celtic View, the Unitit Kinrick's first e'er fitbaw club newspaper.

In 2004 Celtic lencht its ain deigital TV chainel Celtic TV available in the Unitit Kinrick throu Setanta Sports on satellite an cable. Syne 2002 Celtic's internet TV chainel, Channel67 (kent afore as Celtic Replay), haes braidcast Celtic's ain content athort the warld, fends live gemme coverage tae subscribers ootwi the Unitit Kinrick, an nou haes 3 online chainels.

Newlin seasons
2003-2004
Efter a draw in the openin gemme o the season, Celtic rackt up a recort-settin 25-gemme winnin run, nou a British record in tap-level fitbaw, gien Celtic a healthy lead in the title race. Celtic didna lose a gemme till efter the club's 39t championship wis won.

The 2003-2004 season saw Celtic rack up fower league wins ower the Rangers an aw, an ane in the Scots Cup - the first time in aither club's history whan a five-match "whitewash" haed been won at.

Club hero Henrik Larsson pleyed his final professional gemme for Celtic in the 2004 Scots Cup Final win ower Dunfermline, scorin twa goals, wi Bulgarian Stilian Petrov's goal follaein Larsson's goals tae owerturn an aerlie setback, an haundin Celtic thair secont dooble unner Martin O'Neill.

Larsson is nou widely thocht tae be ane o the club's greatest e'er players, an ranks amang the tap three goalscorers in the club's history.

2004-2005
Follaein a close race for the SPL title, wi Rangers follaein close, the club raxed thair lead at the tap o the SPL table tae twa pynts as thay linit up for the final gemme o the season, wi a win at Motherwell F.C. needit tae win the title. Wi twa meenit left on the clock, Celtic wis winnin 1–0, a result that wad hae haundit thaim the league.

Houiver, Motherwell's Scott McDonald nettit twa final-meenit goals gien the Fir Pairk side a victory. Rangers defeatit Hibernian F.C. 0–1 at Easter Road, winnin the league championship title forby. Aerlier in the season, Celtic recordit a recortd seivint straucht win ower city rivals Rangers.

Celtic endit the season a week efter wi a 1–0 win ower Dundee United F.C. in the Scots Cup Final, that wis merkit bi fans as Martin O'Neill's final gemme as manager.

On 25 May, 2005, O'Neill annoonced he wad staund doun as manager o Celtic at the end o the 2004/05 season alang wi first team coach Steve Walford an assistant manager John Robertson. It wis widely reportit that O'Neill decidit tae tak time oot o fitbaw for tae tak care o his seek wife Geraldine, wha is ill wi lymphoma.

Martin O'Neill is nou seen as as Celtic's maist successfu manager syne Jock Stein, third greatest efter Stein an Willie Maley an is creditit wi helpin tae restore pride in Celtic's abeelity tae compete on the European stage.

2005-2006
Umwhile Aberdeen F.C. player an Scotland internaitional Gordon Strachan teuk chairge o the club on the 1st o Juin 2005, on a yeir rowin contract, seemilar tae O'Neill's deal wi the club; his contract effectively extendit fur a yeir frae ony current date. Garry Pendrey wis appyntit as Strachan's assistant manager.

In his first competitive match, agin Artmedia Bratislava on the 27 Julie 2005, Celtic lost 5–0 in the first leg o an important Champions League 2nt Roond qualifeer, sufferin thair maistmuckle European defeat in the club's history an the widest mairgin o defeat syne the 1963-64 season, whan the club lost 6-0 tae Kilmarnock F.C. at Rugby Pairk.

In Strachan's first domestic match o the 2005-2006 SPL season, Celtic threw awa a 3-1 hauf-time lead ower Motherwell F.C. at Fir Pairk on 30 July 2005, the gemme endin in a 4-4 draw efter Celtic managed tae equalise throu a goal bi Craig Beattie.

The nine goals agin Celtic in Strachan's first twa competitive gemmes is the maistmuckle goal tally scorit agin the club in successive gemmes for 14 yeir.

In the return leg o the Champions League 2nt Roond qualifeer agin Artmedia at Celtic Park, Strachan's improvit side won 4–0 but wis knockit oot frae European competeition 5–4 on aggregait.

Houiver, follaein thir setbacks, an a defeat agin the Rangers in the pair's first gemme o the season at Ibrox, Celtic recordit a series o wins, includin beatin Rangers twice, an returnit tae the tap o the SPL - a  betterment o thair form at the stairt o the season.

Celtic knockit airch rivals Rangers oot the League cup on the 19t o November 2005. Celtic wis knockit oot the Scots Cup on the 8t o Januar 2006 bi First Division Clyde F.C.

Celtic won agin Rangers on the 12t o Februar tae mak it 17 wins frae the last 21 Auld Firm gemmes. Celtic won the CIS Cup, wi a 3–0 win ower Dunfermline Athletic F.C. on the 19t o Mairch. Thay hae awready creatit a new scorin recort for the SPL, an 8–1 victory agin Dunfermline on the 19t o Februar 2006.

On the 5t o Apryl 2006 Celtic won thair 40t title owin tae a goal frae John Hartson in a 1–0 win agin Herts at Celtic Pairk. The title wis Celtic's fowert title in sax yeir.  This feat wis won at wi sax gemmes remainin tae the end o the season an afore the SPL spleet. The Bhoys liftit the SPL trophy on Easter Sunday 2006 at hame tae Hibernian F.C., efter a 1–1 draw.

In April 2006, Celtic's reser an Unner-19 teams won thair championships an aw, makkin a clean soop o Scotland's league competitions. It wis the fift consecutive league title for the reser team.

Club records  	 
The Scottish Cup final win agin Aiberdeen F.C. in 1938 wis attendit bi a croud o 146,433 at Hampden Park in Glesgae, that's aye a record fur a club match in European fitbaw. 	 
Celtic nou hauds the Unitit Kinrick record for an unbeaten rin in professional fitbaw: 62 gemmes (49 won, 13 drawn), frae the 13t o November, 1915 tae the 21st o Apryle, 1917- a tot o 17 month an fower days in a (thay lost at hame tae Kilmarnock F.C. on the last day o the season). Awtho this wis durin the 1st Warld War yeirs.
Celtic hauds the SPL record for an unbeaten rin o hame gemmes an aw (77), gaun frae 2001 tae 2004 (this rin wis endit bi a 3–2 loss tae Aiberdeen oan 21 April, 2004), an the record for the langest run o consecutive wins in a single season (25 matches).
Record Win: 11-0, agin Dundee in 1895.
Record loss: 0-8 agin East Stirlingshire F.C. in 1937. 	 
Record Hame loss: 0-5 agin Heart of Midlothian F.C. in 1895. 	 
Record post war hame loss 1-5 Aiberdeen 1948.
The fower Record European wins 9-0 KPV Kokkola (Finland), 1970. 8-1 Suduva (Lithuanie), 2003. 7-0 Waterford (Rep.Ireland), 1970, 7-0 Valur Rekjavik, 1975.
Record European defeat: 0-5 agin FC Artmedia Bratislava on 27 July, 2005. 	 
Record win agin the Reengers: 7-1 1957 Scots league cup final.
Record pynts earnt in a season: 72 (Premier Division, 1987/88, 2 pynts for a Win); 106 (Scots Premiership, 2016/17, 3 pynts for a win), that's the SPFL pynts tally record an aw.
Record hame attendance: 92,000 agin Rangers F.C. in 1938. A 3-0 win for Celtic. 	 
Maist Capt Pleyer: 80, Pat Bonner: Republic o Irland
Maist Scotland Caips: 76, Paul McStay.
Record Appearances: Billy McNeill, 790 frae 1957 - 1975. 	 
Maist goals in a season: Henrik Larsson, 53. 	 
Record scorer: Jimmy McGrory, 468 (plus 13 whiles lendit at Clydebank).
First British club tae win tae the final o the European Cup.
First Scots club tae win tae the final o the European Cup.
First Scots, British an northren European team tae win the European Cup.
The ainly club in history that haes won the European Cup wi a team makkit fae hame-growen talent (a last fower in 1967, the yeir that Celtic achievit the feat o winnin ilka competeition thay pleyed in).
Haud the record for the maistmuckle score in a domestic cup final: Celtic 7–1 Rangers, Scots League Cup Final 1957.
Haud the record for the maistmuckle attendance fur a club fitbaw gemme onywhaur in Europe: Celtic v Aiberdeen in the Scots Cup Final 1937 at Hampden Park, Glesgae. Offeecial attendance 146,433. Unoffeecial attendance 147,365.
Haud the record for the maistmuckle attendance fur a European club competition gemme: Celtic v Leeds Utd in the European Cup semi-final 1970 at Hampden Park, Glasgae. Offeecial attendance 133,961.
Fastest hat-trick in European Club Fitbaw - Mark Burchill v Jeunesse Esch o Luxembourg in 2000. 	 
Aerliest SPL Championsheip wan. Won wi sax gemmes tae gae agin Hearts oan 5 April 2006.

Major honours
European Cup (1): Winners: 1966-67, Runners-up: 1969-70.
UEFA Cup: Runner-up 2002-2003.
Scots League Champions (55): 1892–93, 1893–94, 1895–96, 1897–98, 1904–05, 1905–06, 1906–07, 1907–08, 1908–09, 1909–10, 1913–14, 1914–15, 1915–16, 1916–17, 1918–19, 1921–22, 1925–26, 1935–36, 1937–38, 1953–54, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1976–77, 1978–79, 1980–81, 1981–82, 1985–86, 1987–88, 1997–98, 2000–01, 2001–02, 2003–04, 2005–06, 2006–07, 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23, 2023–24, 2024-25
Scots Cup (42):  1891–92, 1898–99, 1899–1900, 1903–04, 1906–07, 1907–08, 1910–11, 1911–12, 1913–14, 1922–23, 1924–25, 1926–27, 1930–31, 1932–33, 1936–37, 1950–51, 1953–54, 1964–65, 1966–67, 1968–69, 1970–71, 1971–72, 1973–74, 1974–75, 1976–77, 1979–80, 1984–85, 1987–88, 1988–89, 1994–95, 2000–01, 2003–04, 2004–05, 2006–07, 2010–11, 2012–13, 2016–17, 2017–18, 2018–19, 2019–20, 2022–23, 2023–24
Scots League Cup (22):  1956–57, 1957–58, 1965–66, 1966–67, 1967–68, 1968–69, 1969–70, 1974–75, 1982–83, 1997–98, 1999–2000, 2000–01, 2005–06, 2008–09, 2014–15, 2016–17, 2017–18, 2018–19, 2019–20, 2021–22, 2022–23, 2024–25

Ither honours
Glasgow Cup (29): 1891, 1892, 1895, 1896, 1905, 1906, 1907, 1908, 1910, 1916, 1917, 1920, 1921, 1927, 1928, 1929, 1931, 1939, 1941, 1949, 1956, 1962, 1964, 1965, 1967, 1968, 1970, 1975*, 1982 (* 1975 shared with Rangers after 2-2 draw)
Glasgow Merchant's Charity Cup (27)
Glasgow International Exhibition Cup: 1902
Scottish League Commemorative Shield: 1904/05, 1909/10
Ferencvaros Vase: 1914
Empire Exhibition Trophy: 1938
Victory In Europe Cup: 1945
Saint Mungo Cup: 1951
Coronation Cup: 1953.
Alfredo di Stefano Trophy: 1967
Statuette of Samothrace: 1970 (L'Equipe European Team o the Year)
Drybrough Cup: 1974.
Polar Bear Trophy: 1975 (Presentit bi Valur of Iceland)
Real Madrid Silver Cabin: 1980
 Tennents' Sixes: 1992.

Aw time scorers
Tap 10 aw time goal-scorers (includin, League, Scottish Cup, League Cup an European goals):

Jimmy McGrory - 468 (McGrory alsae hauds the record fur the maist professional career league goals in British fitbaw history).
Bobby Lennox - 273
Henrik Larsson - 242 
Stevie Chalmers - 231
Jimmy Quinn - 217
Patsy Gallacher - 192
John Hughes - 188
Sandy McMahon - 177
Jimmy McMenemy - 168
Kenny Dalglish - 167

Tap 10 League goal-scorers:

Jimmy McGrory- 397 
Jimmy Quinn - 187
Patsy Gallacher - 186
Henrik Larsson - 174
Bobby Lennox - 167
Stevie Chalmers - 159
Jimmy McMenemy - 144
Sandy McMahon - 130
Adam McLean - 128
John Hughes - 115

Aw time Appearances

Tap 10

 Billy McNeill - 790
 Alec McNair - 684
 Paul McStay - 683
 Roy Aitken - 682
 Danny McGrain - 681
 Packie Bonner - 646
 Scott Brown - 620
 Bobby Lennox - 599
 Bobby Evans - 580
 Jimmy McMenemy - 558

Celtic managers
  Willie Maley, 1897–1940
  Jimmy McStay, 1940–1945
  Jimmy McGrory, 1945–1965
  Jock Stein, 1965–1978
  Billy McNeill, 1978–1983
  David Hay, 1983–1987
  Billy McNeill, 1987–1991
  Liam Brady, 1991–1992
  Lou Macari, 1992–1994
  Tommy Burns, 1994–1997
  Wim Jansen, 1997–1998
  Jozef Venglos, 1998–1999
  John Barnes, 1999–2000
  Martin O'Neill, 2000–2005
  Gordon Strachan, 2005–2009
  Tony Mowbray, 2009–2010
  Neil Lennon, 2010–2014
  Ronny Deila, 2014–2016
  Brendan Rodgers, 2016–2019
  Neil Lennon, 2019–2021
  Ange Postecoglou, 2021–2023
  Brendan Rodgers, 2023–2025
  Wilfried Nancy, 2025–2026
Current squad

==Kenspeckle Pleyers==
  Roy Aitken 
 Bertie Auld
 Pat Bonner
 Tom Boyd 
 Tommy Burns 
 Stevie Chalmers
 John Clark  
 John Collins
 George Connolly
 Jim Craig
 Pat Crerand
 Kenny Dalglish 
 Dixie Deans 
 Jimmy Delaney
 Johnny Doyle
 Bobby Evans
 Sean Fallon   
 Patsy Gallacher
 Tommy Gemmell   
 John Hartson 
 David Hay  
 Gil Heron
 Harry Hood  
 John 'Yogi' Hughes 
 Jimmy Johnstone 
 Roy Keane 
 Paul Lambert
 Henrik Larsson
 Neil Lennon
 Bobby Lennox 
 Murdo MacLeod 
 Lou Macari 
 Willie Maley
 Frank McAvennie 
 Brian McClair
 George McCluskey
 Frank McGarvey 
 Danny McGrain  Jimmy McGrory
 Sandy McMahon
 Jimmy McMenemy
 Jackie McNamara
    Billy McNeill
 Jimmy McStay
 Paul McStay 
 Johan Mjällby
 Lubomir Moravcik
 Bobby Murdoch
 Bertie Peacock
 Jimmy Quinn
 Mohammed Salim  
 Ronnie Simpson
 Jock Stein 
 Chris Sutton
 John Thomson 
 Charlie Tully 
 Willie Wallace

Greatest iver team
175px
Greatest iver Celtic team
The follaein team wis votit the greatest iver Celtic team bi supporters in 2002.

 Ronnie Simpson 
 Danny McGrain
 Tommy Gemmell
 Bobby Murdoch 
 Billy McNeill  
 Bertie Auld
 Jimmy Johnstone  
 Paul McStay
 Kenny Dalglish
 Henrik Larsson
 Bobby Lennox
 Jock Stein- votit greatest iver Celt
 Billy McNeill- votit greatest iver Celtic captain
 Jimmy Johnstone- votit greatest iver Celtic player

 References 

See for
Celtic Park

Fremmit Airtins

Official club website
Glasgow Celtic 
Celtic Quick News
Celtic Fans - Videoblog
BBC Sport Celtic portal


Category:1888 establishments
Celtic
Category:Companies based in Glesga
Category:Cultur in Glesga
Category:Diaspora sports clubs
Category:Fitbaw clubs in Scotland
Category:Publicly treddit sports companies
Category:Erse diaspora in Scotland
Category:Scots Cup winners
Category:Scottish Football League foonder members
Category:Scottish Football League teams
Category:Scottish Premier League teams
Category:Scottish Professional Football League teams
Category:Fitbaw clubs in Glesga
Category:Unrelegatit association fitbaw clubs
Category:Scottish League Cup winners
Category:1880s establishments in Europe